CELEX: 52013JC0010
Language: mt
Date: 2013-04-26
Title: Proposta Konġunta għal REGOLAMENT TAL-KUNSILL li jemenda r-Regolament (UE) Nru 356/2010 li jimponi ċerti miżuri restrittivi speċifiċi diretti kontra ċerti persuni fiżiċi jew ġuridiċi, entitajiet jew korpi fid-dawl tas-sitwazzjoni fis-Somalja

|
			
		
		
		52013JC0010
		
			Proposta Konġunta għal REGOLAMENT TAL-KUNSILL li jemenda r-Regolament (UE) Nru 356/2010 li jimponi ċerti miżuri restrittivi speċifiċi diretti kontra ċerti persuni fiżiċi jew ġuridiċi, entitajiet jew korpi fid-dawl tas-sitwazzjoni fis-Somalja /* JOIN/2013/010 final - 2013/0142 (NLE) */
			
				
		
		
			
			   	MEMORANDUM TA’ SPJEGAZZJONI
(1)                   
Ir-Regolament tal-Kunsill (UE) Nru 356/2010 li
jimponi ċerti miżuri restrittivi speċifiċi diretti kontra
ċerti persuni fiżiċi jew ġuridiċi, entitajiet jew
korpi fid-dawl tas-sitwazzjoni fis-Somalja[1]
jimponi miżuri restrittivi kontra l-persuni, entitajiet u korpi
identifikati fl-Anness I ta' dak ir-Regolament, kif previst
fir-Riżoluzzjoni tal-Kunsill tas-Sigurtà tan-Nazzjonijiet
Uniti 1844 (2008) .
(2)                   
Fis-6 ta’ Marzu 2013, il-Kunsill
tas-Sigurtà tan-Nazzjonijiet Uniti adotta r-Riżoluzzjoni 2093 (2013)
u b’hekk ġew aġġornati l-kriterji ta’ deżinjazzjoni
applikati mill-Kumitat tas-Sanzjonijiet tal-Kunsill tas-Sigurtà stabbiliti
skont ir-Riżoluzzjoni 751 (1992) dwar is-Somalja.
(3)                   
Din il-miżura taqa’ fil-kamp ta' applikazzjoni
tat-Trattat dwar il-Funzjonament tal-Unjoni Ewropea u, għalhekk, sabiex
tiġi implimentata, hemm bżonn ta’ azzjoni regolatorja fil-livell
tal-Unjoni, partikolarment bil-ħsieb li tiġi żgurata
l-applikazzjoni uniformi tagħha mill-operaturi ekonomiċi fl-Istati
Membri kollha.
(4)                   
Ir-Regolament tal-Kunsill (UE) Nru 356/2010
għandu għalhekk jiġi emendat skont dan.
2013/0142 (NLE)
Proposta Konġunta għal
REGOLAMENT TAL-KUNSILL
li jemenda r-Regolament (UE) Nru 356/2010
li jimponi ċerti miżuri restrittivi speċifiċi diretti
kontra ċerti persuni fiżiċi jew ġuridiċi, entitajiet
jew korpi fid-dawl tas-sitwazzjoni fis-Somalja
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u b’mod partikolari l-Artikolu 215
tiegħu,
Wara li kkunsidra d-Deċiżjoni
tal-Kunsill 2010/231/PESK tas-26 ta’ April 2010 dwar
miżuri restrittivi kontra s-Somalja[2],

Wara li kkunsidra l-proposta konġunta
tar-Rappreżentant Għoli tal-Unjoni għall-Affarijiet Barranin u
l-Politika ta' Sigurtà u tal-Kummissjoni Ewropea,
Billi:
(1)       Ir-Regolament tal-Kunsill
(UE) Nru 356/2010 tas-26 ta' April 2010 li jimponi
ċerti miżuri restrittivi speċifiċi diretti kontra
ċerti persuni fiżiċi jew ġuridiċi, entitajiet jew
korpi fid-dawl tas-sitwazzjoni fis-Somalja[3]
jimponi miżuri restrittivi kontra l-persuni, entitajiet u korpi
identifikati fl-Anness I ta' dak ir-Regolament, kif previst
fir-Riżoluzzjoni 1844 (2008) tal-Kunsill tas-Sigurtà tan-Nazzjonijiet
Uniti.
(2)       Fis-6 ta’ Marzu 2013,
il-Kunsill tas-Sigurtà tan-Nazzjonijiet Uniti adotta r-Riżoluzzjoni 2093 (2013)
u b’hekk ġew aġġornati l-kriterji ta’ deżinjazzjoni
applikati mill-Kumitat tas-Sanzjonijiet tal-Kunsill tas-Sigurtà stabbiliti
skont ir-Riżoluzzjoni 751 (1992) dwar is-Somalja.
(3)       Fi... ta’ April 2013,
il-Kunsill adotta d-Deċiżjoni tal-Kunsill 2013/.../PESK[4], li temenda
d-Deċiżjoni 2010/231/PESK u tintroduċi dawn
l-aġġornamenti. 
(4)       Din il-miżura taqa’
fil-kamp ta' applikazzjoni tat-Trattat dwar il-Funzjonament tal-Unjoni Ewropea
u, għalhekk, sabiex tiġi implimentata hemm bżonn ta’ azzjoni
regolatorja fil-livell tal-Unjoni, partikolarment bil-ħsieb li tiġi
żgurata l-applikazzjoni uniformi tagħha mill-operaturi ekonomiċi
fl-Istati Membri kollha.
(5)       Ir-Regolament tal-Kunsill
(UE) Nru 356/2010 għandu għalhekk jiġi emendat skont dan.
ADOTTA DAN IR-REGOLAMENT:
Artikolu 1
Ir-Regolament (UE) Nru 356/2010 huwa
emendat kif ġej:
Fl-Artikolu 2, il-paragrafu 3
jinbidel bil-paragrafu li ġej:
"3.     L-Anness I ikun jikkonsisti
minn persuni fiżiċi jew ġuridiċi, entitajiet jew korpi
identifikati mill-Kunsill tas-Sigurtà jew mill-Kumitat tas-Sanzjonijiet
bħala:
(a)          
li huma involuti jew li jipprovdu appoġġ
għal atti li jheddu l-paċi, is-sigurtà jew l-istabbiltà tas-Somalja,
inklużi atti li jheddu l-proċess tal-paċi u
r-rikonċiljazzjoni fis-Somalja, jew jheddu l-Gvern Federali tas-Somalja
jew il-Missjoni tal-Unjoni Afrikana fis-Somalja (AMISOM) bil-forza;
(b)         
li aġixxew bi ksur tal-embargo fuq l-armi jew
tar-restrizzjonijiet tal-bejgħ mill-ġdid u t-trasferiment tal-armi
jew il-projbizzjoni kontra l-provvista tal-għajnuna relatata kif stipulat
fil-paragrafu 34 tal-UNSCR 2093 (2013);
(c)          
li jostakolaw l-għotja ta' għajnuna
umanitarja lis-Somalja, l-aċċess għaliha jew id-distribuzzjoni
tal-għajnuna umanitarja fis-Somalja;
(d)         
li huma mexxejja politiċi jew militari li qed
jirreklutaw jew jużaw tfal f’konflitti armati fis-Somalja bi ksur
tal-liġi internazzjonali applikabbli; 
(e)          
li huma responsabbli għal ksur tal-liġi
internazzjonali applikabbli fis-Somalja li jinvolvi li jimmiraw għall-persuni
ċivili, inklużi tfal u nisa, f’sitwazzjonijiet ta’ kunflitti armati,
inklużi l-qtil u l-mankament, il-vjolenza sesswali u dik ibbażata fuq
il-ġeneru tal-persuna, l-attakki fuq skejjel u sptarijiet, u l-ħtif u
l-ispostament furzat.”
Artikolu 2
Dan ir-Regolament jidħol
fis-seħħ l-għada tal-jum tal-pubblikazzjoni tiegħu f'Il-Ġurnal
Uffiċjali tal-Unjoni Ewropea.
Dan ir-Regolament jorbot fl-intier
tiegħu u japplika direttament fl-Istati Membri kollha.
Magħmul fi Brussell,
                                                                       Għall-Kunsill
                                                                       Il-President
[1]               ĠU L 105, 27.04.2010, p. 1.
[2]               ĠU L 105, 27.04.2010, p. 17.
[3]               ĠU L 105, 27.04.2010, p. 1.
[4]               ĠU L …